એકલવ્ય મોડેલ સ્કુલના શૈક્ષણિક કાર્યની મુલાકાત દરમિયાન હર્ષદ વસાવાએ શાળાના વર્ગખંડમાં જઇને ધો-10 અને ધો- 12ના વિદ્યાર્થીઓ સાથે તેમના અભ્યાસ અને શાળામાં ઉપલબ્ધ સુવિધાઓ સંદર્ભે સીધો સંવાદ કર્યો હતો, જેમાં વિદ્યાર્થીઓની તેમના અભ્યાસ પ્રત્યેની રૂચિ ઉપરાંત શાળાના ઉત્સાહી ગુરૂજનોના સુભગ સમન્વયથી શાળામાં સ્વચ્છતા જાળવણીની બાબતે તેમણે સંતોષ વ્યક્ત કર્યો. સાથો સાથ શાળાની શૈક્ષણિક ઇતર પ્રવૃત્તિઓને લીધે બાળકોની ઇચ્છાશક્તિ મુજબ સર્જાયેલા શાળા વાતાવરણને તેઓએ બિરદાવ્યું હતું.